สวัสดีค้ะ🙏🙏พอดีหนูมีเรื่องกังวลใจมากๆเลยค่ะ คิดหนักเลยค่ะ. พอดีหนู ฝังเข็มคุมกำเนิด5ปี.ปจด.ก้มาตามปกติทุกๆๆเดือน แต่พอมาเดือนที่แล้ว ปจด.ไม่มาทั้งเดือนเลยค่ะ จนมาวันที่5เดือนนี้ ปจด.หนูมา มามากๆๆๆๆกว่าทุกๆๆครั้งเลยค่ะ มาได้ปะมาน3วันหนูไปเข้าห้องน้ำ มีเลือดออกมาจากช่องคลอดหนูก้เยอะกว่าทุกๆครั้งๆๆอ้ะค่ะ แล้วเลือดที่ออกมาอ่ะค้ะหนูสังเกตดูมันมีอะไรไม่รุ้อ้ะคะปะปนออกมากับเลือด คล้ายๆๆเหมือนเนื้อแป้งที่เขาผสมจะทำขนมปังอะไรปะมานนี้อ้ะค้ะ คิดออกมั้ยคะ ตามความคิดความเชื่อหนูว่าคล้ายๆเหมือนตัวอ่อนอ่ะค้ะ เพาะปจด.หนูมาเป่นมูกๆๆๆๆปะปนกะเลือดอะคะ เลือดไม่ค่อยเยอะแต่มูกที่ปะปนกับเลือดเยอะมากค้ะ คุณช่วยให้คำปรึกษาหนูทีค้ะ หนูกังวลมาก ตอนแรกตกใจ ปจด.ไม่มา1เดือนเต้มๆๆคิดว่าตัวเองจะท้อง แต่หนูฝังเข็มคุมกำเนิด5ปียังไม่ครบเลยคะ พึ่งจะได้3ปีกว่าๆๆอ้ะคะ
สวัสดีค่ะ ผลข้างเคียงของยาฝังคุมกำเนิดนั้น อาจทำให้มีประจำเดือนมาปริมาณมาก มานานกว่าปกติ หรืออาจทำให้มีเลือดออกแบบกะปริดกะปรอย แบบมีปริมาณน้อยๆ แต่มาๆหายๆ หรืออาจทำให้ประจำเดือนขาดหายไปก็ได้ดังนั้น การที่ประจำเดือนขาดหายไป แล้วต่อมามีเลือดออกปริมาณมาก ก็น่าจะเป็นผลของยาฝังคุมกำเนิดได้ ส่วนเนื้อแป้งหรือมูกๆ ที่ปนมากับเลือด อาจเป็นตกขาวที่ปนมากับเลือดก็ได้ค่ะ ไม่น่าเป็นการแท้ง เพราะประสิทธิภาพของยาฝังคุมกำเนิดนั้นถือว่าดีมาก โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.05% เท่านั้นอย่างไรก็ตาม หากกังวลว่าจะมีการตั้งครรภ์เกิดขึ้นหรือไม่ ก็อาจลองตรวจหาการตั้งครรภ์ดูค่ะ หากตรวจไม่พบ แต่ยังคงมีมูกออกมาปริมาณมาก หรือยังมีเลือดออกปริมาณมากทุกวัน หรือมีปวดท้องน้อยร่วมด้วย ก็ควรไปพบสูติ-นรีแพทย์เพื่อตรวจหาสาเหตุอื่น เช่น มีมดลูกอักเสบ เป็นต้น